**P O Z I V ZA DOSTAVLJANJE STUDENTSKIH ESEJA**

**za**

**međunarodnu naučnu konferenciju**

***Interkulturalni dijalog – migracije, integracije, manjinske zajednice***

Filološki fakultet Univerziteta Crne Gore u okviru projekta Modul Žan Mone *Multidisciplinarne studije o integracijama i migracijama kroz interkulturalni dijalog – EMIMI* (2021–2024), objavljuje **poziv za dostavljanje naučnih radova** za međunarodnu naučnu konferenciju:

**INTERKULTURALNI DIJALOG – MIGRACIJE, INTEGRACIJE, MANJINSKE ZAJEDNICE**,

koja će se održati 18. oktobra 2024. godine na Univerzitetu Crne Gore, kao i **poziv za dostavljanje studentskih eseja.**

Naučna konferencija realizuje se u okviru završnih aktivnosti projekta Žan Mone Modul – EMIMI kofinansiranog od strane Evropske agencije za obrazovanje i kulturu – EACEA pri Evropskoj komisiji.

Zadovoljstvo nam je da pozovemo studente Univerziteta Crne Gore i drugih crnogorskih visokoškolskih institucija da u okviru poziva dostave originalne eseje (800–1200 riječi). Studentski eseji treba da daju odgovore na pitanja značaja i funkcije interkulturalnog dijaloga u procesima evropskih integracija, migracija, kao i u procesu unapređenja položaja manjinskih etnokulturnih zajednica.

**Postupak dostavljanja studentskih eseja:**

Eseje je potrebno slati na adresu: emimi@ucg.ac.me, najkasnije do 30. juna 2024. godine uz popunjeni prijavni formular.

Dužina eseja: 800–1200 riječi.

Stil i font glavnog teksta: Times New Roman, 12.

Prored: 1,5.

Nakon naslova, potrebno je navesti apstrakt (100 riječi) i ključne riječi (do 5).

Stil i font apstrakta i ključnih riječi: Times New Roman, 10.

Autori **u prijavi** treba da navedu sljedeće podatke:

* Ime i prezime, afilijaciju i e-mail adresu svakog od autora.
* Sažetak rada (do 250 riječi) na jeziku izlaganja.
* Ključne riječi (do 5) na jeziku izlaganja.
* Zvanični jezici konferencije su crnogorski (srpski, bosanski, hrvatski) i engleski.
* Forme izlaganja: uživo/onlajn.

**Publikovanje**: Odabrani studentski eseji predstavljeni na konferenciji biće objavljeni u tematskom broju časopisa *Montenegrin journal for social sciences –* Volume 8, 2024, Issue 2. Uputstva za autore dostupna su na sljedećem linku:

https://mjss.ucg.ac.me/index.php/me/uputstva-za-autore/priprema-clanka

**Organizator konferencije:**

Filološki fakultet, Univerzitet Crne Gore – Žan Mone Modul EMIMI.

**Termin održavanja konferencije:** 18. oktobar 2024. godine u 10 sati.

**Mjesto održavanja:** Svečana sala Rektorata Univerziteta Crne Gore, Podgorica.

**Adresa**: Cetinjska 2, 81000 Podgorica.

**Važni datumi:**

* Poziv za prijave radova za naučnu konferenciju – april/maj 2024.
* Kompletiranje programskog odbora konferencije koji će izvršiti selekciju prijavljenih radova i definisati agendu konferencije – maj 2024.
* Rok za podnošenje prijava i slanje eseja – 30. jun 2024.
* Odluka programskog odbora konferencije o selekciji radova koji će biti objavljeni u časopisu MJSS – 18. septembar 2024.
* Naučna konferencija – 18. oktobar 2024. godine u 10 sati.
* Recenziranje i redaktura članaka – novembar 2024.
* Publikovanje tematskog broja časopisa MJSS – Volume 8. 2024. Issues 2 – decembar 2024.